ইতিকাফের ফজিলত ও উপকারিতা অপরিসীম। কেননা দুনিয়ার সবরকম ঝামেলা হতে নিজেকে মুক্ত করে নিভৃতে, একাগ্রচিত্তে একমাত্র আল্লাহর ইবাদতের জন্য ইতিকাফ করা হয়। ইতিকাফরত অবস্থায় বহির্জগতের সবরকম পাপ থেকে বেঁচে থাকা যায়। ইতিকাফকালীন বান্দা যেন আল্লাহর গৃহে তার সামনে, সার্বক্ষণিক উপস্থিত। যে কারণে সে আল্লাহর কাছে প্রিয় ও সম্মানী হওয়ার সুযোগ সৃষ্টি হয়, এবং মহান আল্লাহ তার প্রতি দয়া-অনুগ্রহ, ক্ষমা ও রহমতের দৃষ্টিতে তাকান। ইতিকাফকারীর পুরো অবস্থানের সময়, পানাহার, ঘুমানো, বৈধ প্রয়োজন (পেশাব-পায়খানা) সবই ইবাদতের মধ্যে গণ্য হয়। (বাদায়ে : ২)